51. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 335757/7665 της 23 Οκτ./23  Νοεμ. 1979 (ΦΕΚ Β΄ 1069) Περί προϋποθέσεων, διαδικασίας και υποβαλλομένων στοιχείων για την αναγνώριση ονομασιών προελεύσεων οίνων. Έχοντας υπόψη: 1.Τις διατάξεις των άρθρ. 4 και 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής» και ειδικότερα την παρ. 8 του άρθρ. 5, όπως αντικαταστάθηκε με την παρ. 3 του άρθρ. 4 του Νόμ. 427/1976 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969». 2.Την αριθ. 4/17-11-78 γνωμοδότηση της Κεντρικής Επιτροπής Προστασίας Οινοπαραγωγής (Κ.Ε.Π.Ο.), αποφασίζουμε: 1.Για να αναγνωρισθεί ένα τοπωνύμιο ως «ονομασία προελεύσεως» για συγκεκριμένο τύπο οίνου, πρέπει να υφίστανται οι εξής προϋποθέσεις: α)Ο τύπος οίνου να παράγεται από οινοποίηση εκλεκτής ποικιλίας ή από συνοινοποίηση εκλεκτών ποικιλιών οιναμπέλου, που καλλιεργούνται σε καθορισμένη αμπελουργική ζώνη της περιοχής, της οποίας το τοπωνύμιο προτείνεται ως «ονομασία προελεύσεως». Σε περίπτωση συνοινοποιήσεως, οι γηγενείς ποικιλίες, που καλλιεργούνται στην ευρύτερη αμπελουργική ζώνη της περιοχής, της οποίας το τοπωνύμιο θα χρησιμοποιηθεί ως «ονομασία προελεύσεως», να αντιπροσωπεύουν, στον ή στους αμπελώνες, η οινική παραγωγή των οποίων θα δικαιούται χρήσεως του τοπωνυμίου, πλέον του 70% σε έκταση, εξαιρουμένων των αμπελώνων που έχουν εισέλθει σε κανονική παραγωγή πριν από την ισχύ αυτής της αποφάσεως. Σε αντίθετη περίπτωση, οι μη γηγενείς ποικιλίες θα καλλιεργούνται στην υπόψη αμπελουργική ζώνη πλέον των είκοσι πέντε ετών. β)Οι ποικιλίες αμπέλου, της πρώτης περιόδου του εδαφ. α, να καλλιεργούνται σε αμπελοτεμάχια χωρίς συγκαλλιέργεια με άλλες ποικιλίες, οι αμπελώνες δε αυτοί να αντιπροσωπεύουν τουλάχιστον το 60% των εκτάσεων που καλλιεργούνται με οιναμπέλους στην υπόψη αμπελουργική ζώνη. γ)Στην υπόψη αμπελουργική ζώνη να μην καλλιεργούνται άλλες ποικιλίες αμπέλου, οι οποίες να έχουν το ίδιο χρώμα σταφυλής με τις ποικιλίες που χρησιμοποιούνται στην παραγωγή του οίνου, για τον οποίο αιτείται το δικαίωμα χρήσεως της ονομασίας προελεύσεως, εκτός αν η διάκρισή τους είναι δυνατή από ιδιαίτερα χαρακτηριστικά της σταφυλής. δ)Να είναι δυνατή, με αντικειμενικά κριτήρια η οριοθέτηση της αμπελουργικής ζώνης και ο αποκλεισμός των ακαταλλήλων εδαφών μέσα σαυτή. ε)Η ποικιλία ή οι ποικιλίες οιναμπέλου να χρησιμοποιούνται τουλάχιστον από δεκαπενταετίας για την παραγωγή του συγκεκριμένου αυτού τύπου ή του τεχνολογικά βελτιωμένου ίδιου τύπου, ο οίνος δε αυτός να είναι εύφημα γνωστός στην εσωτερική αγορά. ς)Το παραγόμενο από σταφυλές της ποικιλίας ή των ποικιλιών αυτών γλεύκος να έχει σύσταση κατάλληλη για τον συγκεκριμένο τύπο οίνου, χωρίς να απαιτούνται τεχνολογικές επεμβάσεις, που να μεταβάλουν ουσιαστικά τη χημική σύσταση του παραγομένου οίνου. ζ)Η γλευκοποίηση, η οινοποίηση, η επεξεργασία και η συντήρηση ή παλαίωση των οίνων να γίνονται σε οινοποιεία, τα οποία να είναι εξοπλισμένα με τον ενδεδειγμένο μηχανολογικό εξοπλισμό για την παραγωγή του υπόψη τύπου οίνου και να διαθέτουν καταλλήλους χώρους, για τις τεχνολογικές επεξεργασίες και την αποθήκευση αυτού. η)Να είναι δυνατός και ευχερής ο έλεγχος σε όλα τα στάδια της παραγωγής και εμπορίας του υπόψη οίνου ονομασίας προελεύσεως. θ)Ο παραγόμενος οίνος να έχει χαρακτηριστικούς οργανοληπτικούς χαρακτήρες ποιότητος, οι οποίοι να καθιστούν δυνατή την ταυτοποίησή του. 2.Έπειτα από τα ανωτέρω για την εξέταση από την Κ.Ε.Π.Ο. ενός αιτήματος είτε αναγνωρίσεως ενός τοπωνυμίου ως «ονομασίας προελεύσεως» οίνου είτε αναθεωρήσεως αναγνωρισμένης ονομασίας προελεύσεως οίνου, πρέπει να υπάρχουν στην διάθεση της αρμοδίας υπηρεσίας που θα εισηγηθεί το θέμα, τα εξής στοιχεία: α)Κτηματογραφικά στοιχεία:Τα απαραίτητα στοιχεία από την κτηματογράφηση και την συμπλήρωση των αμπελουργικών δελτίων, όπως προβλέπονται από τον νόμ. 684/1977 «περί αμπελουργικού κτηματολογίου». β)Εδαφολογική μελέτη της περιοχής. γ)Αμπελουργικά στοιχεία και ειδικώτερα: αμπελογραφικά δεδομένα της ποικιλίας ή των ποικιλιών, που υπεισέρχονται στην παραγωγή του συγκεκριμένου τύπου οίνου. Στρεμματική απόδοση των αμπελώνων σε σταφυλές. Κλάδευμα και μόρφωση πρέμνων. Καλλιεργική τεχνική και ιδιαίτερα εφαρμοζομένη λίπανση. Τυχόν ειδικώτερα αμπελοκομικά χαρακτηριστικά της ποικιλίας. δ)Γλευκογραφικά στοιχεία και ειδικώτερα: Χημική σύσταση του γλεύκους από τις υπόψη ποικιλίες κατά την πορεία ωριμάνσεως των σταφυλών. Ελαχίστη και μεγίστη περιεκτικότητα σε σάκχαρα και οξέα των σταφυλών από τις υπόψη ποικιλίες, που προσκομίζονται στα οινοποιεία, για περίοδο μιας πενταετίας. Μέση αντιπροσωπευτική χημική σύσταση των γλευκών από τις υπόψη ποικιλίες. ε)Οινογραφικά στοιχεία και ειδικώτερα: Χημική σύσταση (φυσικοχημικά δεδομένα) του υπό κρίση τύπου οίνου. Περιγραφή των οργανοληπτικών χαρακτήρων αυτού. (Μετά τη σελ. 616,404) σελ. 616,405 Τεύχος 720Σελ.115 Προστασία Οίνου 16.Θ.γ.51 ς)Οινοτεχνικά στοιχεία και ειδικώτερα: Μέθοδοι παραγωγής και επεξεργασίας του υπόψη οίνου. Συνθήκες συντηρήσεως και παλαιώσεώς του. Τύπος οίνου παραγόμενος πατροπαράδοτα ή παλαιότερα στην περιοχή και μεθοδολογία παραγωγής του. Τύποι οίνων που μπορούν να παραχθούν από τις υπόψη ποικιλίες με σύγχρονες τεχνολογικές μεθόδους. Σύγκριση του παραγομένου τύπου οίνου με τον πατροπαράδοτο τύπο και με τους τύπους οίνων που μπορούν να παραχθούν. Τυχόν ανάγκη βελτιωτικού παράγοντα στον τομέα της αμπελοκαλλιέργειας ή στον τομέα της παραγωγής και επεξεργασίας του οίνου. 3.Αίτημα αναγνωρίσεως οίνου ως «ονομασίας προελεύσεως» απορρίπτεται από την αρμοδία υπηρεσία χωρίς να έλθει για συζήτηση στην Κ.Ε.Π.Ο., εφ’ όσον συντρέχει μία ή περισσότερες από τις εξής συνθήκες. α)Η ποικιλία ή μία των ποικιλιών αμπέλου, οι οποίες συνοινοποιούνται για παραγωγή του υπό κρίση τύπου οίνου δεν υπάγονται παραδοσιακά στην κατηγορία των οιναμπέλων, ανεξάρτητα της κατατάξεώς τους μεταγενέστερα στις ποικιλίες για οινοποίηση. Του περιορισμού αυτού εξαιρείται η ποικιλία «μαύρη Κορινθιακή», της οποίας μια ποσότητα σταφυλών υπεισέρχεται στην παραγωγή των οίνων ονομασίας προελεύσεως «Μαυροδάφνη Πατρών» και «Μαυροδάφνη Κεφαλληνίας». β)Η ποικιλία ή οι ποικιλίες οιναμπέλου δεν εχρησιμοποιούντο πατροπαράδοτα ή παλαιότερα στην περιοχή για την παραγωγή του συγκεκριμένου τύπου οίνου, διατίθενται δε κατά την τελευταία εικοσαετία για άλλες χρήσεις, γ)Ο δυναμικός αλκοολικός τίτλος των γλευκών από τις υπόψη ποικιλίες είναι μικρότερος των 10% VOL. Σελ .616,406 Τεύχος 720Σελ.116 δ)Για την παραγωγή του υπόψη τύπου οίνου απαιτείται ουσιαστική μεταβολή της συστάσεως και των οργανοληπτικών χαρακτήρων του οίνου και ειδικώτερα: Η προσθήκη συμπυκνωμένου θειωμένου γλεύκους στους οίνους, η παραμονή αζυμώτου ζαχάρου για παραγωγή ημίξηρου ή ημίγλυκου οίνου, ο οποίος στη γεύση επιδιώκεται να φέρεται ως «ξηρός» όταν για την επίτευξη ισορροπίας γεύσεως «γλυκύτητας-οξύτητας» απαιτείται η προσθήκη οξέων. Η συμπύκνωση του γλεύκους ή του οίνου. ε)Ο οίνος παράγεται από οινοποιείο ή οινοποιεία, που δεν πληρούν ορισμένους όρους και ειδικώτερα: Για την γλευκοποίηση των σταφυλών παραγωγής λευκών οίνων χρησιμοποιούνται συνεχή πιεστήρια ή φυγοκεντρικά απορραγιστήρια. Για την παραγωγή ερυθρών οίνων χρησιμοποιούνται άλλες μέθοδοι οινοποιήσεως εκτός από την κλασσική ερυθρά οινοποίηση και την οινοποίηση σε ατμόσφαιρα διοξειδίου του άνθρακα, και ειδικώτερα χρησιμοποιείται η θερμική επεξεργασία των σταφυλών, γνωστή ως «θερμο-οινοποίηση», ή τα συστήματα συνεχούς οινοποιήσεως. Για την συντήρηση ή παλαίωση των οίνων δεν υπάρχουν κατάλληλοι υποδοχείς αποθηκεύσεως και αποθηκευτικοί χώροι. ς)Δεν υπάρχουν μέσα στην αμπελουργική ζώνη, της οποίας η παραγωγή θα δικαιούται της «ονομασίας προελεύσεως» οινοποιεία κατάλληλα. 4.Τα στοιχεία που προβλέπονται με την απόφασή μας αυτή, συγκεντρώνονται και εξετάζονται από την Δ/νση Μεταποιήσεως και Αγορών, αρμόδια για την εισήγηση του θέματος στην Κ.Ε.Π.Ο. Τα αρμόδια κατά περίπτωση ιδρύματα ερεύνης και υπηρεσίας του Υπουργείου Γεωργίας παρέχουν τα σχετικά στοιχεία, μετά από αίτηση της ανωτέρω Δ/νσεως. Προσκόμιση στοιχείων μπορεί επίσης να ζητηθεί από τους ενδιαφερομένους για την αναγνώριση τοπωνυμίου ως ονομασίας προελεύσεως οίνου. Η απόφασή μας αυτή ισχύει από την ημερομηνία δημοσιεύσεώς της στην Εφημερίδα της Κυβερνήσεως. 16.Θ.γ.51 Προστασία Οίνου